Калин Вълов
Ти даде ми онова, от което имах нужда…

chitanka.info

Ти даде ми онова, от което имах нужда,

ти дойде и моя свят го преобърна,

без да съм те молил, без да съм те търсил,

ти знаела си, че от тебе имам нужда.

Не е вярно, че случайността нас ни срещна,

не е вярно, че просто така се случи,

нищо случайно няма в тебе самата,

в погледа ти, в твоите чисти думи.

Нищо, от което сторих досега,

не бих могъл по-различно да направя,

по друг начин и с други чувства

да те обикна и да те желая.

Все тази си, която срещнах,

в която влюбих се и днес мечтая,

все същата, на която врекох се,

на която вярвам и осланям се.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.